b'\n_START_ARTICLE_\nTelis\n_START_PARAGRAPH_\nTelis (angl. tell, tel; i\xc5\xa1 hebr. \xe2\x80\x8f\xd7\xaa\xd6\xb5\xd6\xbc\xd7\x9c\xe2\x80\x8f\xe2\x80\x8e, arab. \xd8\xaa\xd9\x8e\xd9\x84\xe2\x80\x8e, tall ), tep\xc4\x97 ar dep\xc4\x97 (turk. Tepe) \xe2\x80\x93 archeologin\xc4\x97s vietos variantas, kalva, susidariusi gyvenviet\xc4\x97se d\xc4\x97l \xc5\xbemogaus veiklos ar apleistose gyvenviet\xc4\x97se per daug \xc5\xa1imtme\xc4\x8di\xc5\xb3. Klasikinis telis atrodo kaip \xc5\xbeemas k\xc5\xabgis l\xc4\x97k\xc5\xa1tais \xc5\xa1laitais ir nupjauta plok\xc5\xa1\xc4\x8dia vir\xc5\xa1\xc5\xabne. Teliai b\xc5\xabna iki 30-40 m auk\xc5\xa1\xc4\x8dio.\n_START_SECTION_\nArcheologija\n_START_PARAGRAPH_\nTelis yra kalva, susidaranti daugeliui \xc5\xbemoni\xc5\xb3 kart\xc5\xb3 gyvenant ir perstatin\xc4\x97jant pastatus toje pa\xc4\x8dioje vietoje. Einant laikui pavir\xc5\xa1iaus lygis kyla, formuojasi kalva. Pagrindin\xc4\x97 ir beveik vienintel\xc4\x97 med\xc5\xbeiaga, sudaranti kalv\xc4\x85, yra nedegto molio plytos, kurios gana spar\xc4\x8diai suyra. Kasin\xc4\x97jant telius neretai atidengiami susidariusio grunto pasl\xc4\x97pti valstyb\xc4\x97s ar kariniai statiniai, \xc5\xa1ventyklos, gyvenamieji namai. Jie b\xc5\xabna \xc4\xafviariame gylyje, priklausomai nuo pastatymo am\xc5\xbeiaus. Tokie statiniai neretai persikloja vertikaliai ar horizontaliai arba ir taip, ir taip. Archeologai kasin\xc4\x97dami telius gali ai\xc5\xa1kintis statini\xc5\xb3 stili\xc5\xb3, paskirt\xc4\xaf, pastatymo dat\xc4\x85. Kadangi telio kasin\xc4\x97jimai j\xc4\xaf ardo, naudojami fizik\xc5\xb3 ir geofizik\xc5\xb3 sukurti metodai, leid\xc5\xbeiantys neardomaisiais b\xc5\xabdais kartografuoti telius, j\xc5\xb3 sandar\xc4\x85.'